വാക്സിന് സ്വീകരിച്ചവരിലും കോവിഡ് ഒരു ഡോസ് എടുത്ത 1636 പേര്ക്കും, രണ്ടു ഡോസ് എടുത്ത 2217 പേര്ക്കും രോഗം തിരുവനന്തപുരം: സംസ്ഥാനത്ത് ഇന്ന് കോവിഡ് സ്ഥിരീകരിച്ച 6676 പുതിയ രോഗികളില് 5657 പേര് വാക്സിനേഷന് അര്ഹരായിരുന്നു. ഇവരില് 1636 പേര് ഒരു ഡോസ് വാക്സിനും 2217 പേര് രണ്ടു ഡോസ് വാക്സിനും എടുത്തിരുന്നു. എന്നാല് 1804 പേര്ക്ക് വാക്സിന് ലഭിച്ചതായി റിപ്പോര്ട്ട് ചെയ്യപ്പെട്ടിട്ടില്ല. വാക്സിനേഷന് എടുക്കേണ്ട ജനസംഖ്യയുടെ 93.9 ശതമാനം പേര്ക്ക് ഒരു ഡോസ് വാക്സിനും 2,50,97,656, 45.9 ശതമാനം പേര്ക്ക് രണ്ട് ഡോസ് വാക്സിനും 1,22,73,031 നല്കി. ഇന്ത്യയില് ഏറ്റവും കൂടുതല് വാക്സിനേഷന് ദശലക്ഷം ഉള്ള സംസ്ഥാനം കേരളമാണ് 10,46,814. ഒക്ടോബര് 11 മുതല് 17 വരെയുള്ള കാലയളവില്, ശരാശരി 98,321 കേസുകള് ചികിത്സയിലുണ്ടായിരുന്നതില് 2 ശതമാനം പേര്ക്ക് മാത്രമാണ് ഓക്സിജന് കിടക്കകളും 1.5 ശതമാനം പേര്ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്ബോള് റിപ്പോര്ട്ട് ചെയ്യപ്പെടുന്ന പുതിയ കേസുകളില് ഏകദേശം 15,073 കുറവ് ഉണ്ടായി. പുതിയ കേസുകളുടെ വളര്ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്ബോള് 20 ശതമാനവും കുറവ് ഉണ്ടായിട്ടുണ്ട്. നിലവില് രോഗം സ്ഥിരീകരിച്ച് ചികിത്സയിലുള്ള രോഗികള്, ആശുപത്രികള്, ഫീല്ഡ് ആശുപത്രികള്, ഐസിയു, വെന്റിലേറ്റര്, ഓക്സിജന് കിടക്കകള് എന്നിവിടങ്ങളിലെ രോഗികളുടെ എണ്ണം എന്നിവ മുന് ആഴ്ചയുമായി താരതമ്യപ്പെടുത്തുമ്ബോള് ഈ ആഴ്ചയില് യഥാക്രമം 20 ശതമാനം, 15 ശതമാനം, 36 ശതമാനം, 13 ശതമാനം, 16 ശതമാനം, 22 ശതമാനം കുറഞ്ഞു.